Республикэм и Iэтащхьэм КъБР-м и Правительствэм и УнафэщIым и япэ къуэдзэр егъэув
КъБР-м и Правительствэм и УнафэщIым и япэ къуэдзэм и къулыкъум Алътуд Юрий теуващ. Абы теухуа Указым Iэ щIидзащ республикэм и Iэтащхьэ Къанокъуэ Арсен.
Алътуд Юрий Къамболэт и къуэр 1954 гъэм Дзэлыкъуэ районым щыщ Сэрмакъ къуажэм къыщалъхуащ. Москва дэт инженер-физикэ институтыр, 2005 гъэм — Къэрал зэхуаку эколого-политологие университет щхьэхуитыр (Москва къалэм) къиухащ. И IэщIагъэкIэ физикэмкIэ инженерщ, физико-математикэ щIэныгъэхэм я кандидатщ, техникэ щIэныгъэхэм я докторщ, профессорщ, Урысей Федерацэм Технологие щIэныгъэхэмкIэ и академием и действительнэ членщ, Урысейм Естественнэ щIэныгъэхэмкIэ и академием и действительнэ членщ, Урысей Федерацэм щIэныгъэмрэ техникэмрэ я IэнатIэмкIэ и Къэрал саугъэтым и лауреатщ.
ИрихьэкIа IэнатIэхэр
1971 гъэм и фокIадэм — 1974 гъэм и мазаем — Къэбэрдей-Балъкъэр къэрал университтым и студентщ, Налшык къалэ
1974 гъэм и мазаем — 1978 гъэм и гъатхэпэм — Москва дэт инженер-физикэ институтым и студентщ
1978 гъэм и гъатхэпэм — 1981 гъэм и жэпуэгъуэм — Москва дэт инженер-физикэ институтым и аспирантщ
1981 гъэм и щэкIуэгъуэм — 1992 гъэм и гъатхэпэм — СССР-м Электрон промышленностымкIэ и министерствэм и «Элькор» производствэ зэгухьэныгъэм полупроводник Iэмэпсымэхэр къыщIэзыгъэкI и заводым (Налшык къалэ, Къэбэрдей-Балъкъэр Республикэ) и лабораторэм и унафэщIщ, конструктор бюро хэхам и унафэщIым и къуэдзэщ, инженер нэхъыщхьэщ
1992 гъэм и гъатхэпэм — 1992 гъэм и жэпуэгъуэм Къэбэрдей-Балъкъэр Республикэм Къэрал мылъкур зехьэнымкIэ и къэрал комитетым и унафэщIщ, Налшык къалэ
1992 гъэм и жэпуэгъуэм — 1995 гъэм и мазаем — Къэбэрдей-Балъкъэр Республикэм и премьер-министрым (Правительствэм и УнафэщIым) и къуэдзэщ, Къэбэрдей-Балъкъэр Республикэм къэрал мылъкур зехьэ- нымкIэ и къэрал комитетым и унафэщIщ, Къэбэрдей-Балъкъэр Республикэ, Налшык къалэ
1995 гъэм и мазаем — 1995 гъэм и дыгъэгъазэм Къэбэрдей-Балъкъэр Республикэм и премьер-министрым (Правительствэм и УнафэщIым) и япэ къуэдзэщ, Къэбэрдей-Балъкъэр Республикэм Къэрал мылъкур зехьэнымкIэ и къэрал комитетым и унафэщIщ, Налшык къалэ
1995 гъэм и дыгъэгъазэм — 1996 гъэм и фокIадэм — Къэбэрдей-Балъкъэр Республикэм и премьер-министрым (Правительствэм и УнафэщIым) и япэ къуэдзэщ, «Къэбэрдей-Балъкъэр Республикэм и экономикэр зэпIэзэрыт щIыжынымрэ абы зегъэужьынымрэ» программэм и Административнэ комитетым («Къэбэрдей-Балъкъэр» экономикэ щIыналъэ щхьэхуитым и Администрацэм) и Iэтащхьэщ, Налшык къалэ
1996 гъэм и фокIадэм — 1997 гъэм и щIышылэм — Къэбэрдей-Балъкъэр Республикэм и Премьер-министрым (Правительствэм и УнафэщIым) и япэ къуэдзэщ, «Къэбэрдей-Балъкъэр Республикэм и экономикэр зэпIэзэрыт щIыжынымрэ абы зегъэужьынымрэ» программэм и Административнэ комитетым («Къэбэрдей-Балъкъэр» экономикэ щIыналъэ щхьэхуитым и Администрацэм) и Iэтащхьэщ, Къэбэрдей-Балъкъэр Республикэм и лIыкIуэу Урысей Федерацэм и Президентым и деж зэпымыууэ щыIэщ
1997 гъэм и щIышылэм — 2002 гъэм и щIышылэм — Къэбэрдей-Балъкъэр Республикэм и Правительствэм и УнафэщIым и япэ къуэдзэщ — «Къэбэрдей-Балъкъэр Республикэм и экономикэр зэпIэзэрыт щIыжынымрэ абы зегъэужьынымрэ» программэм и Административнэ комитетым и Iэтащхьэщ, Налшык къалэ
2002 гъэм и мазаем — 2004 гъэм и щIышылэм — Къэбэрдей-Балъкъэр Республикэм и Правительствэм и УнафэщIым и япэ къуэдзэщ, Налшык къалэ
2004 гъэм и мазаем — 2005 гъэм и накъыгъэм — Урысейм Технологие щIэныгъэхэмкIэ и академием и Къэбэрдей-Балъкъэр къудамэм и президентщ, Налшык къалэ
2005 гъэм и накъыгъэм — 2009 гъэм и гъатхэпэм — Урысей Федерацэм и Къэзыбж палатэм Федеральнэ мыхьэнэ зиIэ къалэхэм, къалэ зэхуэщIахэм, статус хэха зиIэ къалэхэм я мылъкур къызэрагъэсэбэпыр къэпщытэнымкIэ и департаментым федеральнэ мыхьэнэ зиIэ къалэхэмрэ экономикэ щIыналъэ хэхахэмрэ федеральнэ бюджетыр къызэрагъэсэбэпыр къэпщытэнымкIэ и инспекцэм и унафэщIщ; Мылъкур уней зэращIым, къэрал мылъкур къызэрагъэсэбэпымрэ зэрызэрахьэмрэ кIэлъыплъынымкIэ департаментым федеральнэ бюджетым и мылъкум щыщу яхуримыкъур къызэрызэрагъэпэщым кIэлъыплъынымкIэ и инспекцэм и унафэщIщ; Мылъкур уней зэращIым, къэрал мылъкур къызэрагъэсэбэпымрэ зэрызэрахьэмрэ кIэлъыплъынымкIэ департаментым федеральнэ мылъкур учет зэращIымрэ зэрызэрахьэмрэ кIэлъыплъынымкIэ и инспекцэм и унафэщIщ; Федеральнэ мылъкур зэрызэрахьэм, къызэрагъэсэбэпым кIэлъыплъынымкIэ департаментым и аналитикэ инспекцэм и унафэщIщ, Москва къалэ
2009 гъэм и гъатхэпэм — 2010 гъэм и мазаем — Къэбэрдей-Балъкъэр Республикэм и Парламентым и депутатщ, Урысейм Технологие щIэныгъэхэмкIэ и академием и президентщ, Налшык къалэ
2010 гъэм и мазаем — 2011 гъэм и фокIадэм — Къэбэрдей-Балъкъэр Республикэм и лIыкIуэу Урысей Федерацэм и Президентым и деж зэпымыууэ щыIэм и япэ къуэдзэщ, Москва къалэ.
2011 гъэм и накъыгъэм щегъэжьауэ нобэм къэс — Къэбэрдей-Балъкъэр Республикэм и Парламентым и депутатщ.
КъБР-м и Iэтащхьэмрэ Правительствэмрэ
я пресс-IуэхущIапIэ.
